Ministru kabineta rīkojuma projekta

**“Par finansējuma piešķiršanu Dobeles novada domei ūdensvada un kanalizācijas sistēmas pārbūvei Dobeles novada Naudītes pagasta Apguldes ciemā”**

sākotnējās ietekmes novērtējuma ziņojums (anotācija)

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks (500 zīmes bez atstarpēm) | Ministru kabineta (turpmāk – MK) rīkojuma projekts sagatavots, lai piešķirtu Dobeles novada domei finansējumu 53 004 *euro* apmērā ūdensvada un kanalizācijas sistēmas pārbūvei Dobeles novada Naudītes pagasta Apguldes ciemā. Ar MK 2018. gada 28. februāra rīkojumu Nr. 78 “Par pašvaldības nekustamā īpašuma “Apguldes skola” Naudītes pagastā, Dobeles novadā, pārņemšanu valsts īpašumā” Aizsardzības ministrija (turpmāk – AM) pārņēma valdījumā no Dobeles novada pašvaldības nekustamo īpašumu “Apguldes skola”, kas sastāv no piecām zemes vienībām 11,22 ha platībā un 14 būvēm. Nekustamajā īpašumā “Apguldes skola” tiek veidota Zemessardzes 51. kājnieku bataljona infrastruktūra.Lai nodrošinātu militārā objekta būvju pieslēgumu ūdensapgādes un kanalizācijas sistēmai Dobeles novada Naudītes pagasta Apguldes ciemā, ir nepieciešams pārbūvēt esošo ūdensvada un kanalizācijas sistēmu.MK rīkojums stāsies spēkā tā parakstīšanas brīdī. |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | MK 2003. gada 29. aprīļa noteikumu Nr. 236 “Aizsardzības ministrijas nolikums” 4.4.1 apakšpunkts.Ņemot vērā, ka Dobeles novada Naudītes pagasta Apguldes ciemā tiek veidota Zemessardzes 51. kājnieku bataljona infrastruktūra, nepieciešams nodrošināt militārā objekta būvju pieslēgumu ūdensapgādes un kanalizācijas sistēmai, pārbūvējot esošo sistēmu. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Atbilstoši MK 2003. gada 29. aprīļa noteikumu Nr. 236 “Aizsardzības ministrijas nolikums” 4.4.1 apakšpunktam AM plāno Nacionālo bruņoto spēku vidēja termiņa un ilgtermiņa spēju, tajā skaitā infrastruktūras, attīstību.Ar MK 2018. gada 28. februāra rīkojumu Nr. 78 “Par pašvaldības nekustamā īpašuma “Apguldes skola” Naudītes pagastā, Dobeles novadā, pārņemšanu valsts īpašumā” AM pārņēma valdījumā no Dobeles novada pašvaldības nekustamo īpašumu “Apguldes skola” (nekustamā īpašuma kadastra Nr. 4680 005 0026), kas sastāv no piecām zemes vienībām 11,22 ha platībā un 14 būvēm. Nekustamajā īpašumā “Apguldes skola” tiek veidota Zemessardzes 51. kājnieku bataljona infrastruktūra.Nekustamajā īpašumā pirms tā nodošanas AM atradās Apguldes profesionālā vidusskola (turpmāk – vidusskola). Vidusskolas attīstībai un darbības nodrošināšanai tika izbūvēti vairāki mācību korpusi, kopmītnes, darbnīcas, dzīvojamās ēkas darbiniekiem, kā arī apakšzemes komunikācijas minēto ēku funkcionēšanai: sadzīves kanalizācijas tīkli un attīrīšanas iekārtas, ūdens ieguves urbumi un ūdensapgādes tīkli, elektroapgādes tīkli.Administratīvi teritoriālās reformas rezultātā 2009. gadā, izveidojoties Dobeles novadam, ūdensapgādes un sadzīves kanalizācijas tīklus no Naudītes pagasta pašpārvaldes pārņēma Dobeles novada pašvaldība, savukārt ūdens ieguves urbumus, ūdens sagatavošanas staciju, notekūdeņu pārsūknēšanas staciju un notekūdeņu attīrīšanas iekārtas 2013. gadā pārņēma Dobeles novada pašvaldības kapitālsabiedrība SIA “Dobeles ūdens”.SIA “Dobeles ūdens” ir Dobeles novada pašvaldības izveidota kapitālsabiedrība, kas nodrošina Dobeles novada iedzīvotājus, iestādes un uzņēmumus ar centralizētiem ūdensapgādes un kanalizācijas pakalpojumiem. Pamatojoties uz SIA “Dobeles ūdens” un Dobeles novada pašvaldības noslēgto deleģēšanas līgumu, SIA “Dobeles ūdens” ir vienīgais ūdensapgādes un kanalizācijas pakalpojumu sniedzējs Dobeles novada teritorijā līdz 2020. gadam.Ūdensvada tīkls ir kopīgs visā Apguldes ciema teritorijā. Vairākās AM valdījumā nodotajās ēkās ūdensvada apsaiste veidota kā tranzītvads uz tālākām ēkām vai blakus esošiem īpašumiem. Ir nepieciešams pārbūvēt tranzītvadus caur ēkām uz blakus esošajiem īpašumiem, tādā veidā sakārtojot ūdensapgādes pakalpojuma sniegšanas un uzskaites jautājumus un nosakot skaidras atbildības robežas.Sadzīves kanalizācijas sistēma šobrīd ir veidota, pieslēdzot blakus esošos īpašumus bijušās vidusskolas sadzīves kanalizācijas sistēmai. Lai sakārtotu sadzīves kanalizācijas novadīšanas tīklus, pārsūknēšanu un attīrīšanu, nepieciešams atdalīt pašvaldības funkcijas – sniegt pakalpojumus iedzīvotājiem – izpildei nepieciešamo infrastruktūru no AM militārā objekta ēkām nepieciešamās infrastruktūras.Veicot Apguldes ciema ūdensapgādes un kanalizācijas sistēmas pārbūves darbus, tiks sakārtota ūdenssaimniecība, skaidri noteiktas atbildības robežas – no Apguldes ciema ēkām nodalīta ūdensapgādes un kanalizācijas sistēma, tādā veidā pilnvērtīgi nodrošinot ūdensapgādes un sadzīves kanalizācijas novadīšanas, attīrīšanas pakalpojumu sniegšanu un uzskaiti.Lai veiktu minētos pārbūves darbus Dobeles novada Naudītes pagasta Apguldes ciemā, AM noslēgs sadarbības līgumu ar Dobeles novada domi par piešķirto finansējumu, nosakot piešķirtā finansējuma izlietojuma kontroli, kā arī Dobeles novada domes atbildību par grāmatvedības datu pareizību un finanšu līdzekļu izlietojumu atbilstoši plānotajam.MK rīkojuma projekta izpilde tiks nodrošināta AM 2019. gada budžeta ietvaros no budžeta programmas 33.00.00 “Aizsardzības īpašumu pārvaldīšana” paredzētajiem līdzekļiem 53 004 *euro* apmērā, veicot nepieciešamo līdzekļu pārdali budžeta programmas ietvaros no kapitālajiem izdevumiem uz kapitālo izdevumu transfertiem. |
|  |
| 3. | Projekta izstrādē iesaistītās institūcijas un publiskas personas kapitālsabiedrības | AM, Dobeles novada pašvaldība |
| 4. | Cita informācija | Atbilstoši Dobeles novada pašvaldības kapitālsabiedrības SIA “Dobeles ūdens” sastādītajai tāmei kopējās ūdensvada un kanalizācijas sistēmas pārbūves izmaksas ir 68 069 *euro* apmērā. No minētās summas Dobeles novada pašvaldība segs izmaksas 15 065 *euro* apmērā. Atbilstoši 2019. gada 15. aprīļa Dobeles novada pašvaldības vēstulē Nr. 2.6/958 sniegtajam apliecinājumam izmaksas 15 065 *euro* apmērā ir iekļautas Dobeles novada pašvaldības 2019. gada budžetā.AM sedzamās izmaksas ir 53 004 *euro* apmērā: pārbūves darbu sagatavošanas izmaksas ir 7 526 *euro*, demontāžas darbu izmaksas – 4 592 *euro* un izbūves darbu izmaksas (nekustamajam īpašumam “Apguldes skola” nepieciešamā ūdensvada izbūve, pašteces kanalizācijas tīklu izbūve, kanalizācijas spiedvada izbūve, kanalizācijas sūkņu stacijas izbūve) – 40 886 *euro*. |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| Projekts šo jomu neskar. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Nav attiecināms. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar. |

|  |
| --- |
| **VI. Sabiedrības līdzdalība un komunikācijas aktivitātes** |
| Projekts šo jomu neskar. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | AM, Valsts aizsardzības militāro objektu un iepirkumu centrs, Dobeles novada pašvaldība |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekts šo jomu neskar. |
| 3. | Cita informācija | Saskaņā ar Oficiālo publikāciju un tiesiskās informācijas likuma 2. panta pirmo daļu un 3. panta pirmo daļu tiesību aktus publicē oficiālā izdevuma “Latvijas Vēstnesis” elektroniskajā tīmekļa vietnē [*www.vestnesis.lv*](http://www.vestnesis.lv).  |

Ministru prezidenta biedra, aizsardzības ministra vietā

vides aizsardzības un reģionālās attīstības ministrs J. Pūce

I. Buda, tālr. 67335031

Inara.Buda@mod.gov.lv